
Gémes Természetjáró Egyesület
2026. szeptember 6.  (vasárnap)
Fazekas-hegy
Versenykiírás

A verseny az Országos Középfokú Tájékozódási Túrabajnokság 12, illetve a Budapesti Tájékozódási Túrabajnokság 8. fordulója.

A verseny rendezője: Gémes Természetjáró Egyesület 
A verseny célja: A tájékozódási túraversenyzés népszerűsítése, illetve lehetőséget szeretnénk biztosítani kezdőknek és haladóknak, gyerekeknek, felnőtteknek, családoknak, baráti társaságoknak és iskolai csapatoknak egy olyan versenyen való részvételre, ahol baráti hangulatban tájékozódási ismereteiket próbára tehetik. A versenyzők a tudásszintjüknek megfelelően 2 különböző szintű pályán (középfokú és családi -senior pályán mérhetik össze tudásukat.
A verseny meghatározása: Nappali, középfokú és családi-senior kategóriás, bontott távú, kötött menetsebességes gyalogos természetjáró tájékozódási túraverseny.
A verseny bemutatása: Hagyományos bontott távú, kötött menetsebességes tájékozódási túraverseny. A versenyen résztvevőknek tájfutó térképen bejelölt ellenőrző pontokat kell felkeresni meghatározott sorrendben, a megadott menetidők betartásával. A versenyen digitális időmérő állomások is lesznek, azaz csapatonként egy fénykép készítésre alkalmas mobil telefon szükséges. Az ellenőrző pontok érintésének a sorrendje kötelező. A versenyen tájékozódással kapcsolatos feladatok is lesznek.
A verseny időpontja: 2026. szeptember 6. vasárnap
A verseny helyszíne: Fazekas-hegy és környéke
Indító állomás (rajt – cél egy helyen): Hűvösvölgyi Nagyréten lévő esőház
Megközelíthető: A Hűvösvölgyi autóbusz végállomásról induló 63-as jelzésű autóbusszal a Villám utcamegállóig kell utazni. Majd a buszmegállótól délre lévő Hűvösvölgyi Nagyrétre kell elsétálni. Aki a verseny előtt még be szeretne melegíteni, az a Hűvösvölgyi villamos és autóbusz végállomásról gyalog is ide sétálhat.
Az autóval érkezők a Nagyréttől délre lévő, Nagykovácsi út melletti parkolóban tudnak parkolni.
Indítás: 8:00 – 10:30 óra között folyamatosan

GPS koordináták: 47.542367, 18.953002
Előnevezés: A Budapesti Tájékozódási Túrabajnokságba és az Országos Középfokú Tájékozódási Túrabajnokságba benevezett csapatok számára nincs szükség előnevezésre. A térképek száma miatt viszont azoktól a csapatoktól és egyéni versenyzőktől kérünk egy e-mailt a f.dravecz@gmail.com címre, akik nem neveztek be sem a Budapesti Tájékozódási Túrabajnokságba, sem az Országos Középfokú Tájékozódási Túrabajnokságba.

Nevezési díj: a verseny ingyenes
Térkép: Fazekas-hegy, 1: 7 500 méretarányú, 5 m alapszintközű, színes tájfutó térkép. 

Valamennyi kategóriában minden csapattag kap térképet.

Tervezett pálya: távolság légvonalban: 5,2 km, szintemelkedés 100 m

Csapat létszám: valamennyi kategóriában egyéni indulás is lehetséges. 

Versenykategóriák: 

I. középfokú kategória (B)

a) Középfokú bajnokság A csoport

b) Középfokú bajnokság B csoport

II. családi – senior kategória

Megjegyzés: Kevés számú csapat indulása esetén (minimum 5 csapat) a versenykategóriák összevonásának jogát fenntartjuk.

Kötelező felszerelés: Csapatonként íróeszköz, óra, megfelelő mennyiségű innivaló, tájoló (ÉK-i 360 fokos) és MOBIL TELEFON!!!!! 
FONTOS: A VERSENYEN SZÜKSÉGED LESZ CSAPATONKÉNT LEGALÁBB EGY FÉNYKÉP KÉSZÍTÉSÉRE ALKALMAS MOBIL TELEFONRA VAGY DIGITÁLIS FÉNYKÉPEZŐGÉPRE. LEGYEN JÓL FELTÖLTVE, HOGY A VERSENY VÉGÉIG TUDJ VELE FÉNYKÉPET KÉSZÍTENI!!! 

Óvás, észrevételezés: A versenyek végeredményével kapcsolatos észrevétellel vagy óvással Dravecz Ferenchez kell fordulni. Az óvást kizárólag írásban, e-mailben lehet benyújtani. Az észrevételezés és az óvás díjmentes. Az óvást benyújtani a verseny eredményének kihirdetése után még 3 napig lehet.
Díjazás: Minden kategória első három helyezettje érem díjazásban részesül.
Eredményhirdetés: Helyszíni eredményhirdetés nem lesz. A verseny végeredményét elektronikusan két héten belül megküldjük.
Megjegyzés: A versenyen bármilyen távolságmérő eszköz (mérőszalag, GPS) használata tilos. A célban minden csapatnak jelentkezni kell, még ha fel is adta a versenyt, vagy kifutott a versenyidőből. A versenyen mindenki a saját felelősségére indul. Kártérítés a verseny rendezőitől nem igényelhető.

További információk:


  Dravecz Ferenc                                        


  mobil: +36 (20) 288-6223                         

              e-mail: f.dravecz@gmail.com                   



Honlapok:  www.turaversenyek.hu
 http://www.tajbpbajn.freeweb.hu/
 http://www.gemeste.freeweb.hu
Várunk szeretettel minden természetet szerető, túrázást kedvelő gyermeket, felnőttet, baráti társaságot, iskolai csapatot, családot, kezdőket és gyakorlott versenyzőket, tájfutókat. Egyszóval mindenkit, aki próbára szeretné tenni a tájékozódási képességét.

Szép időt és kellemes versenyzést kívánunk!

Rendezőség

